Kommunen har fylkesveisamband (fylkesvei 108) til Fredrikstad. Sambandet, som kalles "Fastlandsveien", stod ferdig i 1971 og går via bruer og fyllinger i sjøen fra Kråkerøy og Kjøkøy i Fredrikstad kommune til Vesterøy, Spjærøy og Asmaløy. Hvalertunnelen under Løperen til Kirkøy ble åpnet 2. oktober 1989. Det er båt- og fergesamband fra Skjærhalden til Nordre Sandøy, Søndre Sandøy, Herføl og Lauer, og rutebåt til Strömstad i Sverige.